DEĊIŻJONI TAL-KUMMISSJONI
tas-6 ta’ Diċembru 2007
li temenda d-Deċiżjoni 2002/627/KE li tistabbilixxi l-Grupp ta' Regolaturi Ewropej għan-Netwerks u Servizzi ta' Komunikazzjonijiet Elettroniċi
(Test b’relevanza għaż-ŻEE)
(2007/804/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kummissjoni 2002/627/KE li tistabbilixxi l-Grupp ta' Regolaturi Ewropej għan-Netwerks u Servizzi ta' Komunikazzjonijiet Elettroniċi (1), u b'mod partikolari l-Artikolu 4 (2) tagħha,
Billi:
(1)
Skond l-Artikolu 4(2) tad-Deċiżjoni 2002/627/KE, il-Kummissjoni għandha tirrevedi regolarment il-lista ta' l-awtoritajiet regolatorji rilevanti stabbiliti minn kull Stat Membru u responsabbli għas-sorveljanza minn jum għall-ieħor tas-suq tan-netwerks u s-servizzi tal-komunikazzjonijiet elettroniċi.
(2)
Il-lista ta' awtoritajiet regolatorji rilevanti trid tiġi aġġornata sabiex jitqiesu l-adeżjoni tal-Bulgarija u r-Rumanija u l-bidliet introdotti minn xi Stati Membri għall-ismijiet jew ir-responsabbiltajiet ta' dawn l-awtoritajiet,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2002/627/KE jinbidel bit-test fl-Anness għal din id-Deċiżjoni.
Artikolu 2
Din id-Deċiżjoni għandha tidħol fis-seħħ dak in-nhar tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Magħmula fi Brussell, 6 ta’ Diċembru 2007.